da en da da da da da da da da da da da da da nn da da da nn da da da da da da
Gode råd til tør og hård hud på fødderne - Fodpleje.nu
Hård hud på eksempelvis fødder opstår, fordi kroppen beskytter sig selv mod slid, som opstår, når huden bliver udsat for tryk og friktion. Nogle mennesker danner mere hård hud end andre. En del af grunden til dette kan være, at man ikke behandler årsagen til, at man får hård hud.
Hvis du er en af dem, der har tendens til at få hård hud, eller hvis du bare gerne vil af med hård hud, er det en god idé at finde ud af, om der er en bestemt årsag til, at du får hård hud på fødderne. Er du flittig med fodfilen og ikke kan forstå, hvorfor den hårde hud kommer tilbage igen, er det fordi du ikke har taget hånd om selve problemet og fundet frem til årsagen til den hårde hud.
Derudover er det vigtigt, at du forebygger frem for at behandle, og at du tager fat om problemet i opløbet. Ved at tage hånd om den hårde hud før den opstår, kan du nemlig spare dig selv for at den hårde hud forværres og giver fodsmerter.
Gode råd til at forebygge hård hud på fødderne
Der er ikke nogen direkte vej til at undgå at få hård hud på fødderne. Noget så simpelt som øget varme kan få dine fødder til at danne hård hud, fordi huden forsøger at beskytte sig selv mod varmen.
Der er dog alligevel nogle ting, som du kan gøre for at forebygge den hårde hud på fødderne. Her får du tre gode råd til, hvordan du kan holde den hårde hud på afstand.
Når du alligevel står under bruseren, kan du med fordel skrubbe din tørre hud på fødderne væk med en neglebørste eller pimpsten. Du kan også sagtens bruge en køkkensvamp, skrubbehandske eller vaskeklud.
Det er dog vigtigt, at du ikke begynder at file dine fødder med en fodfil, da mange fodfile har en metalside, der kan skabe friktion ved kontakt med den varme hud på fødderne og dermed danne den selv samme hårde hud, som du forsøger at forebygge.
Efter badet skal du huske at tørre fødderne grundigt, da vand og fugt kan give anledning til svampevækst og hudsvamp, der trives godt i varme og fugtige omgivelser.
Plej dine fødder med creme
Når du har været i bad, og inden du går i seng, bør du smøre dine fødder ind i en fodcreme, der kan give fugt til dine tørre fødder. Sørg for kun at smøre cremen de steder, hvor dine er fødder er tørre som eksempelvis hælen og fodsålen, og undgå at putte creme mellem dine tæer, da cremen mellem de tætsiddende tæer er et oplagt miljø for svampevækst.
Om natten, hvor dine fødder får luft kan du bruge en lidt federe creme, som kan tørre godt ind i huden i løbet af natten. På et netapotek kan du finde alt i fodpleje. Her kan du både finde et stort udvalg af diverse fodcremer, hælcremer og fodmasker til tørre fødder og hård hud på fødderne.
Gå i ordentligt fodtøj
Det sidste du kan gøre for at forebygge hård hud på fødderne er at undgå at gå i sko, der er for små eller på anden måde klemmer. Hvis du har tendens til at få hård hud på fødderne, bør du undersøge, om årsagen kan være dine sko. Hård hud og ligtorne opstår nemlig i høj grad på grund af dårligt fodtøj.
Sørg derfor for at du går i noget fodtøj, der sidder godt på din fod, og som ikke trykker eller er for smalle. Især hvis du er meget aktiv, er det vigtigt, at du går i behagelige sko, der sidder ordentligt. Hvis de gør det, er der nemlig mindre risiko for, at du får hård hud på fødderne.
Copyright © Fodpleje.nu | Om os